**Р Е Ш Е Н И Е № ПВ-8-П/2017г.**

1. Процедурата по реда на глава шеста от Закона за опазване на околната среда(ЗООС) за инвестиционно предложение(ИП): **„Разтоварище и пълначно за течен хлор (количество 50 т**.)“ в част от УПИ II, (имот № 067017), с. Шишманци, Община Раковски е започнала с внасяне в РИОСВ–Пловдив на уведомление с вх. № ОВОС- 1394/2014г./20.01.2016г. от Възложителя „Скорпио 46“ ЕООД, гр. Пловдив, ул. „Брезовска“ № 42, ап.30, ет.6.

2. На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС–1394/04.02.2016г., Възложителят е информиран за приложимата процедура по реда на глава шеста от ЗООС - преценка на необходимостта от ОВОС. Дадени са указания за предприемане на необходимите действия във връзка с провеждането на процедурата за преценка, в това число и за процедура по оценка за съвместимост с предмета и целите на опазване на най-близката защитена зона BG0000291 „Гора Шишманци”. Изискано е да се извърши и представи актуализиран доклад от извършена класификация на предприятието и/или съоръжението в съответствие с критериите на приложение №3 от ЗООС.

3. С искане вх. № ОВОС–1394/12.03.2016г. възложителят е внесъл информация по приложение 2 от Наредбата за ОВОС за коригирано ИП: “Разтоварище и пълначно на течен хлор – хлор-80т., натриев хипохлорид – 20т., натриева основа – 20т. в имот № 067017, с. Шишманци, община Раковски, придружена с уведомление за класификация по чл.103, ал. 1 от ЗООС. С писмо изх. № ОВОС–1394/22.04.2016г. е изискано Възложителят да представи копие на документ от платена такса по чл.71 на ЗООС и уведомление за класификацията на електронен носител. Допълнената класификация и копие от платежния документ са внесени от Възложителя с вх. № ОВОС–1394/16.05.2016г. Уведомлението за класификация по чл.103, ал. 5 от ЗООС е връщано от МОСВ София неколкократно за корекции и допълнения. С писмо изх. № УК-143/16.01.2017г. предприятието е класифицирано като такова с висок рисков потенциал и е потвърдена класификацията по реда на чл.103, ал.2 от ЗООС.

4. След провеждане на процедурата по т. 1 с Решение № ПВ – 16- ПР/07.02.2017г. за преценяване на необходимостта от извършване на ОВОС, Директорът на РИОСВ Пловдив определя да се извърши оценка на въздействието върху околната среда за ИП: „Пълначна станция за течен хлор с максимален капацитет за съхранение на течен хлор до 134,13т, натриев хипохлорид до 94,8т, натриева основа - 20т“, в част от УПИ II, (имот № 067017)-завод за битови отпадъци отпадъци, с. Шишманци, Община „Раковски“

5. С писмо вх. № ОВОС–1394/2014г./23.03.2017г., Възложителят „Скорпио 46“ ЕООД е поискал прекратяване на провежданата процедура по реда на гл. шеста от ЗООС . Въз основа на изложеното фактическо обстоятелство, на основание чл.56, ал.1 от Административно процесуалния кодекс /АПК/

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:** „Пълначна станция за течен хлор с максимален капацитет за съхранение на течен хлор до 134,13т, натриев хипохлорид до 94,8т, натриева основа - 20т“, в част от УПИ II, (имот № 067017)-завод за битови отпадъци отпадъци, с. Шишманци, Община „Раковски“

**При следното условие:**

На основание чл.103, ал.5, т.2 от Закона за опазване на околната среда, операторът е длъжен да подаде до министъра на околната среда и водите уведомление за извършената актуализирана класификация. Обръщаме внимание, че в случай на промяна в обстоятелствата в Решение №ПВ-40-ПР/2014 г., актуализираното уведомление за класификация се подава едновременно с уведомлението за инвестиционно предложение в РИОСВ-Пловдив.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 18.04.2017г.**

*Директор на РИОСВ – Пловдив*